# Juhised operatsioonihaava hoolduseks

Operatsioonihaav tekitatakse kirurgilise operatsiooni ajal. Haav suletakse õmblustega operatsiooni lõppedes ja loetakse väliskeskkonnale sulgunuks 24−48 tunni pärast.

Haaval olevat plaastrit tuleb vahetada kui veri või haavaeritis on plaastrist läbi imbunud või kui plaaster on määrdunud või märgunud, näiteks peale pesemist.

# Haavahooldus ja hügieen

Haavahoolduses on oluline puhtus. Enne haavaga tegelemist peske alati käed, võimaluse korral kasutage käte antiseptikumi.

* Esimene haavahooldus ja haavaplaastrite vahetus tehakse haiglas operatsioonijärgsel päeval.
* Kodus puhastage haav voolava veega pestes või haavaloputusvahendiga loputades.
* Duši alla võite minna järgmisel päeval pärast operatsiooni. Kui haaval on Steri-Strip haavateibid siis koos pole neid vaja duši all pestest eemaldada ega vahetada.
* Haavaplaaster tehke märjaks ja eemaldage enne duši alla minekut või duši all.
* Peale pesemist kuivatage haav kergelt puhta käterätikuga tupsutades.
* Kui haava pesta ei ole võimalik, siis puhastage see haavaloputusvahendiga loputades (soovitatavalt toasooja steriilse 0,9% NaCl-lahusega, saadaval apteegis).
* Asetage haavale uus steriilne haavaplaaster nii, et selle liimiosa kleepuks tervele nahale ning side või haava padi oleks kindlalt haava peal. Haava soovitame plaastritega siduda kuni 3 päeva jooksul peale operatsiooni. Haav on selleks ajaks hermeetiliselt sulgunud ning õmblused hoiavad haavaservi koos kuni lõpliku paranemiseni.
* Vajadusel vahetage Steri-Strip haavateipe (haavateipe soovitame plastikakirurgia patsientidel kasutada 2-4 nädalat).
* Vältige haava hõõrumist ja muljumist.
* Suitsetamine aeglustab haavade paranemist.
* Sauna, vanni ja ujuma võib minna 2-3 nädala pärast.
* Pärast haava esmast paranemist ja haavaniitide sulamist moodustub lõikusalale arm. Armi pehmendamiseks võib kasutada silikoonplaastrit või silikoongeeli, mis on saadaval apteekides käsimüügis. Silikoontoodete efekt avaldub pikaajalisel kasutamisel (4-6 luud).
* Soovitame kaitsta armi UV-kiirguse eest 12 kuud, vältimaks armi ala- või ülepigmenteerumist.

**NB! Haavaõmbluste eemaldamine ei ole vajalik, kuna õmblused on tehtud isesulava niidiga.**

# Operatsioonihaava põletiku tunnused

Tavaliselt taandub haava turse ja punetus 3-4-ks operatsioonijärgseks päevaks. Olge valvas võimaliku haavapõletiku tekke osas ja kui tekivad alljärgnevad sümptomid, võtke koheselt ühendust Amsel Kliinikuga:

* üldine nõrkus ja halb enesetunne
* palavik ˃ 37,5C
* rohke haavaeritis
* äkiline verejooks haavast
* pikenenud paranemisaeg
* paistes, punane ja valulik haava ümbrus
* mädaeritus haavast

Kontakt: Amsel Kliinik +372 51912119